**Tisztelt Szülők!**

Gyöngyös Város Polgármestere a koronavírus járvány miatt kihirdetett veszélyhelyzettel kapcsolatban rendkívüli szünetet rendelt el a város bölcsődéiben és óvodáiban, jogszabályi felhatalmazás alapján.

A 152/2020. (IV. 27.) Korm. rendelet értelmében a polgármester megszervezi a bölcsődés és óvodás korú gyermekek napközbeni felügyeletét 2020. április 30-tól kezdődően, a rendkívüli szünet idejére.

**Az ügyeletet azon, fertőző betegségben nem szenvedő gyermekek számára kell biztosítani**, **akiknek szülője** vagy más törvényes képviselője – munkavégzés vagy más ok miatt – **ezt igényli.**

**A szülőnek írásban kell nyilatkoznia arról, hogy a gyermek nem szenved fertőző betegségben.**

Az ügyelet kiscsoportos formában kerül megszervezésre, csoportonként legfeljebb 5 gyermek felügyelete biztosítható.

Az ügyeleti ellátás díjmentesen, térítési díj megfizetése nélkül vehető igénybe.

**2020. május 18. napjától** az ügyelet iránti igény az alábbi ügyletet biztosító intézményeknél nyújtható be elektronikus levélben vagy telefonos értesítés útján, az igénybevételt megelőző nap 10.00 óráig:

Bölcsőde:

* **Dobó Úti Bölcsőde** (Gyöngyös Dobó u. 2.)

Igénybejelentés: Debrei Andrásné intézményvezetőnél a 70/9303266,

bolcsode.dobo@hivatal.gyongyos.hu, illetve

* **Visontai Úti Bölcsőde** (Gyöngyös, Visonta út 2.)

Igénybejelentés: Hevér Nikoletta intézményvezetőnél a 70/9303260,

bolcsode.visonta@hivatal.gyongyos.hu elérhetőségeken;

Óvoda:

* **Gyöngyös Város Óvodái Dobó Úti Tagóvoda** (Gyöngyös, Dobó u. 2.)
* **Gyöngyös Város Óvodái Tündérkert Tagóvoda** (Gyöngyös, Visonta út 2.)
* Gyöngyös Város Óvodái Platán Úti Tagóvoda (Gyöngyös, Platán u. 1/2.)

Igénybejelentés: Molnár Lászlóné intézményvezetőnél a 70/9315941, gyongyosovi@freemail.hu elérhetőségeken.